Aviva Burjassot ha repartit el còmic de Jaume I, per a celebrar el 9 d’Octubre, en els centres educatius
2025-07-24

L’Ajuntament de Burjassot, des de la Regidoria de Promoció del Valencià, dirigida per Manuela Carrero, i a través d’Aviva Burjassot, l’Oficina de Promoció del Valencià, ha volgut celebrar el 9 d’Octubre, festivitat de les valencianes i els valencians, amb els escolars de primària, d’una manera molt especial.

Des d’Aviva s’ha realitzat, entre els nou centres escolars de primària de la localitat, el repartiment d’un còmic de Jaume I per a l’alumnat de quart de primària. En total, s’han repartit 300 còmics a través dels quals es conta una part de la història de l’antic Regne de València als més menuts de la manera més entretinguda.

Editats per l’Acadèmia Valenciana de la Llengua, el còmics estan escrit i editats per Jesús Huguet i conten la vida del fundador del poble valencià actual des d’una perspectiva lúdica dirigida a la població infantil.

Aquesta iniciativa es va iniciar l’any passat i, a causa del seu èxir, s’ha repetit el 2022.